Source: https://ispis.sk/judikatura/KSKE/7CoE24/2012
Timestamp: 2020-04-08 13:06:18+00:00

Document:
KSKE 7 CoE 24/2012 - iSpis
iSpis Judikatúra – KSKE 7 CoE 24/2012
KS v Košiciach, dátum 03.10.2012, sp.zn. KSKE 7 CoE 24/2012
§ 251 ods. 4 OSP § 47 ods. 1 OSP § 47 ods. 2 OSP § 209a ods. 2 OSP
OSSN 11ER600/2008 4CDO57/2008
Súd: Krajský súd Košice Spisová značka: 7CoE/24/2012 Identifikačné číslo súdneho spisu: 7608216435 Dátum vydania rozhodnutia: 03. 10. 2012 Meno a priezvisko sudcu, VSÚ: JUDr. Agnesa Hricová ECLI: ECLI:SK:KSKE:2012:7608216435.1
Uznesenie Krajský súd v Košiciach v exekučnej veci oprávneného K. Q., za ktorú koná E. Q. S. T. N. S., Š. X, S. proti povinnému Z. D., nar. XX.XX.XXXX, bývajúcemu v Ž. č. XXX, o vymoženie 16,59 Eur prísl., o odvolaní oprávneného proti uzneseniu Okresného súdu Spišská Nová Ves č.k. 11Er/600/2008-10 zo dňa 02.12.2011, takto
Napadnutým uznesením súd prvého stupňa zastavil exekúciu vedenú súdnym exekútorom JUDr. Svätoslavom Mruškovičom pod sp. zn. EX 1265/08 a zaviazal oprávneného nahradiť trovy exekúcie vo výške 44,05 Eur do 3 dní od právoplatnosti uznesenia.
Preskúmaním spisu odvolací súd zistil, že v danom prípade nie sú splnené podmienky na odvolacie konanie, pretože napadnuté uznesenie nebolo povinnému účinne doručené. Súd prvého stupňa doručoval napadnuté uznesenie povinnému na adresu T.. XXX, odkiaľ sa zásielka vrátila súdu ako neprevzatá v odbernej lehote. Z obsahu spisu vyplýva, že zásielka s uznesením súdu prvého stupňa bola povinnému po prvom neúspešnom pokuse o doručenie, ku ktorému došlo 9.12.2011, uložená na pošte dňa 12.12.2011, keď ani opakovaný pokus o doručenie uskutočnený v tento deň nebol úspešný.
Podľa ust. § 251 ods. 4 zákona č. 99/1963 Zb. Občianskeho súdneho poriadku v znení neskorších predpisov (ďalej len O.s.p.) , na výkon rozhodnutia a exekučné konanie podľa osobitného predpisu sa použijú ustanovenia predchádzajúcich častí, ak tento osobitný predpis neustanovuje inak. Rozhoduje sa však vždy uznesením.
Ak nebol adresát písomnosti, ktorá sa má doručiť do vlastných rúk, zastihnutý, hoci sa v mieste doručenia zdržuje, doručovateľ ho vhodným spôsobom upovedomí, že mu zásielku príde doručiť znovu v deň a hodinu uvedenú v oznámení. Ak zostane i nový pokus o doručenie bezvýsledným, uloží doručovateľ písomnosť na pošte alebo na orgáne obce a adresáta o tom vhodným spôsobom upovedomí. Ak si adresát zásielku počas jej uloženia nevyzdvihne, považuje sa deň, keď bola zásielka vrátená súdu, za deň doručenia, i keď sa adresát o tom nedozvedel.
Odvolací súd zastáva názor, že v danom prípade nemožno uplatniť fikciu doručenia v zmysle ust. § 47 ods. 2 O.s.p., nakoľko z obsahu doručenky založenej v spise na č.l. 16 je zrejmé, že obsahuje len údaje o tom, že neúspešný pokus o doručenie s výzvou o opakované doručenie bol vykonaný dňa 09.12.2011, opakované doručenie bolo vykonané dňa 12.12.2011 a zásielka bola uložená na pošte 12.12.2011. Okolnosť, že povinný sa v mieste doručenia dňa 09.12.2011 zdržoval doručenka nepotvrdzuje, pretože žiaden takýto údaj na nej uvedený nie je (doručenka neobsahuje predtlač so slovami hoci sa v mieste doručenia zdržuje ) .
Napriek uvedenému, však súd prvého stupňa nevykonal žiadne šetrenia na zistenie tejto rozhodujúcej skutočnosti, preto v ďalšom konaní bude úlohou súdu prvého stupňa opätovne prešetriť, či sa povinný zdržiava v mieste svojho trvalého bydliska a až následne uplatniť fikciu doručenia v súlade s ust. § 47 ods. 2 O.s.p.. Súd prvého stupňa je povinný doručiť povinnému aj odvolanie oprávneného. Po splnení podmienok uvedených v ust. § 209a ods. 2 O.s.p. predloží súd prvého stupňa spis odvolaciemu súdu na ďalší procesný postup.

References: § 251
 § 47
 § 47
 § 209
 súd 
 súd 
 súd 
 súd 
 Súd 
 § 251
 súd 
 § 47
 súd 
 § 47
 Súd 
 § 209
 súd